An haifi Manjo Janar Farouk Yahaya a garin Sifawa na karamar hukumar Bodinga da ke jihar []Sokoto]] a arewa maso yammacin Najeriya a shekarar 1966. Ya shiga aikin soja a 1985 a matsayin dan aji na 37 inda ya kammala karatun soji a ranar 22 ga watan Satumba na 1990. Ya samu karin girma a rundunar soji kamar haka: Laftana - ranar 27 ga Satumba 1990 Kyaftin - ranar 27 ga watan Satumba 1994 Manjo - ranar 27 ga watan Satumba 1998. Laftanar Kanar - ranar 27 ga watan Satumba 2003. Kanar - ranar 27 ga watan Satumba 2008 Birgediya Janar - ranar 27 ga watan Satumba 2013 Manjo Janar - ranar 27 ga watan Satumba 2017. Sabon babban hafsan sojin kasan na Najeriya ya yi karatun digirinsa na farko a fannin Tarihi sannan ya yi digiri na biyu wato Masters a kan harkokin siyasar kasashen duniya da difilomasiyya. Ya rike mukamai daban-daban ciki har da mataimakin sakataren rundunar soji da kuma sakataren na rundunar soji a hedikwatar sojin kasa. Mukamin da ya rike na karshe kafin naɗin nasa shi na jagorantar yaƙi da Boko Haram karkashin rundunar Hadin Kai a arewa maso gabashin Najeriya.